ולאדה דיבאץ

ולאדה דיבאץ (בסרבית קירילית: Владе Дивац; נולד ב-3 בפברואר 1968 בפרייפוליה , סרביה, יוגוסלביה) הוא כדורסלן עבר ששיחק בעמדת הסנטר, וכיום יושב ראש הוועד האולימפי הסרבי. בין השנים 2015–2020 שימש כג'נרל מנג'ר של סקרמנטו קינגס מליגת ה-NBA.

בספטמבר 2019 הוצג בהיכל התהילה של הכדורסל.

ביוגרפיה

דיבאץ החל את דרכו בכדורסל בקבוצות הסרביות סלוגה קרליובו ופרטיזן בלגרד. בדראפט 1989 נבחר במקום ה-26 על ידי לוס אנג'לס לייקרס, בה שיחק 6 עונות. דיבאץ תפס את מקומו של כרים עבדול-ג'באר כסנטר הפותח של הקבוצה, ובעונת 1991 הגיע עם הקבוצה לגמר, בה הפסיד למייקל ג'ורדן והשיקגו בולס.
ב-1996 נשלח לשארלוט הורנטס תמורת קובי בראיינט. ב-1998 עבר לשחק בשורות סקרמנטו קינגס ביחד עם חברו הסרבי פרדראג סטויאקוביץ', והיווה אחד מעמודי התווך של הקבוצה, שהפסידה בפלייאוף לקבוצתו הקודמת, הלייקרס, שנה אחרי שנה. אחרי עונת 04–2003 חזר לשחק בלוס אנג'לס לייקרס, אך הוגבל בשל פציעות. ב-14 ביולי 2005 הודיע דיבאץ על פרישה מכדורסל פעיל בגלל פציעות בגב.

ב-2009 מונה ליושב ראש הוועד האולימפי הסרבי לתקופה של 4 שנים.

ב-2010 נוצר סרט דוקומנטרי בשם "פעם אחים" (Once Brothers), בהפקת ערוץ ESPN, על ידידותו ומריבתו עם השחקן הקרואטי דראז'ן פטרוביץ' בצל מלחמת האזרחים ביוגוסלביה.

בשנת 2015 הוא מונה לתפקיד ניהולי במערכת סקרמנטו קינגס. לפי אדריאן ווג'נרובסקי הוא גילה מעורבות רחבה בענייני הקבוצה ואכן תוך זמן קצר קודם לתפקיד המנהל הכללי.

דיבאץ נשוי ויש לו שני ילדים.

תארים
 חמישיית הרוקיז הראשונה (1989-90).
 מדליית זהב עם נבחרת יוגוסלביה באליפות העולם עד גיל 21 ב-1987 באיטליה.
 שתי מדליות כסף עם נבחרת יוגוסלביה באולימפיאדות סיאול 1988 ואטלנטה 1996.
 שתי מדליות זהב עם נבחרת יוגוסלביה באליפויות העולם ב-1990 וב-2002.
 הופעה אחת באולסטאר ב-2001.

קישורים חיצוניים

 פרופיל של השחקן

הערות שוליים

כדורסלנים סרבים
כדורסלנים באולימפיאדת אטלנטה (1996)
כדורסלנים באולימפיאדת סיאול (1988)
כדורסלנים יוגוסלבים
כדורסלני פרטיזן בלגרד
כדורסלני סקרמנטו קינגס
כדורסלני לוס אנג'לס לייקרס
כדורסלני שארלוט הורנטס
כדורסלני הכוכב האדום בלגרד
משתתפי משחק האולסטאר של ה-NBA
מעוטרי המסדר האולימפי
כדורסלנים ב-NBA שגופייתם הופרשה
חברי היכל התהילה של פיב"א
בחירות דראפט של לוס אנג'לס לייקרס
מנהלי קבוצות ב-NBA
היכל התהילה של הכדורסל: כדורסלנים
זוכי מדליית כסף אולימפית
סרבים שנולדו ב-1968